عیسی کاپی مسجد

عیسی کاپی مسجد جسے ترکی میں کاپی مسجد یا خادم ابراہیم پاشا مسجد بھی کہا جاتا ہے استنبول، ترکی میں واقع ایک تاریخی عثمانی مسجد ہے۔ یہ عمارت اصل میں بازنطینی دور کا ایک مشرقی آرتھوڈوکس گرجا گھر تھا، جس کی اصل نسبت تاریخ میں واضح نہیں ہے۔ عیسی کاپی کا اردو ترجمہ حضرت عیسی کے دروازے کی مسجد ہے۔ محلِ وقوع یہ مسجد استنبول کے ضلع فاتح کے محلے داؤد پاشا میں واقع ہے۔ یہ سنجکتار خیرالدین مسجد سے تقریباً 500 میٹر کے فاصلے پر ہے۔ فی الوقت یہ تاریخی عمارت جراح پاشا یونیورسٹی اسپتال کے احاطے کے اندر محصور ہے۔ تاریخی پس منظر بازنطینی عہد یہ عمارت قسطنطنیہ کی ساتویں پہاڑی کی جنوبی ڈھلوان پر واقع ہے۔ اس کی تعمیر کا انداز خاص طور پر اینٹوں کا کام استنبول کے مشہور پاماکارسٹوس اور کورا گرجا گھروں سے مشابہت رکھتا ہے، جس سے ماہرین آثار قدیمہ یہ اندازہ لگاتے ہیں کہ اسے تیرہویں صدی کے آخر یا چودہویں صدی کے آغاز میں پالایولوگن عہد کے دوران تعمیر کیا گیا تھا۔ یہ عمارت قسطنطنیہ کی قدیم ترین دیوار (دیوار قسطنطین) کے بالکل قریب ایک قدیم دروازے کے پاس بنائی گئی تھی، جسے غالباً باب عیسی کہا جاتا تھا۔ عثمانی اور جدید دور قسطنطنیہ کی فتح (1453) کے بعد 1509 میں زلزلے سے دروازہ تباہ ہو گیا جس کے بعد اسے عیسی کاپی (عیسی کا دروازہ) کا نام ملا۔ 1551 سے 1560 کے درمیان وزیر اعظم حادم ابراہیم پاشا (وفات 1562/63) نے اسے چھوٹی مسجد میں تبدیل کیا۔ انھوں نے عثمانی معمار معمار سنان سے مدرسہ اور ابتدائی اسکول بھی بنوائے۔ یہ علاقہ اس وقت زیادہ تر عیسائی آبادی والا تھا جو اسلام پسندی کی پالیسی کی عکاسی کرتا ہے۔ سترھویں صدی میں زلزلوں سے نقصان پہنچا اور 1648 میں مرمت ہوئی۔ 1741 میں احمد آقا نے ایک چھوٹا فوارہ بنوایا۔ 1894 کے استنبول زلزلے نے اس عمارت کو تباہ کر دیا، صرف دو دیواریں بچیں اور باقی تباہ ہو گیا ۔ آج یہ سراح پاشا ہسپتال کے باغ میں ہے جو استنبول یونیورسٹی کی میڈیکل فیکلٹی ہے۔ حالیہ برسوں میں اس کے سروے اور اسکیننگ کے بعد اسے اصل شکل میں بحال کیا گیا اور دوبارہ مسجد کے طور پر استعمال ہو رہی ہے۔ حوالہ جات